
Ministru kabineta rīkojums Nr. 224
Rīgā 2026. gada 21. aprīlī (prot. Nr. 22 19. §)
Par zemes vienības piederību vai piekritību valstij un tās nostiprināšanu zemesgrāmatā uz valsts vārda Labklājības ministrijas personā
· 1. Saskaņā ar Zemes pārvaldības likuma 17. panta sesto daļu, likuma "Par valsts un pašvaldību zemes īpašuma tiesībām un to nostiprināšanu zemesgrāmatās" 4.1 panta pirmo daļu un 8. panta sesto daļu saglabāt valsts īpašumā un nodot Labklājības ministrijas valdījumā zemes vienību (zemes vienības kadastra apzīmējums 0100 091 2186) 0,204 ha platībā (pēc kadastrālās uzmērīšanas platība var tikt precizēta) Mārkalnes ielā b/n, Rīgā, kas nepieciešama Labklājības ministrijas funkciju nodrošināšanai, lai īstenotu ģimeniskai videi pietuvināta sociālā pakalpojuma sniegšanas infrastruktūras izveides projektu.
· 2. Labklājības ministrijai īpašuma tiesības uz šā rīkojuma 1. punktā minēto zemes vienību normatīvajos aktos noteiktajā kārtībā nostiprināt zemesgrāmatā uz valsts vārda Labklājības ministrijas personā.

